Flora (diino)

[eta|*Flora kaj [Zefiro* de William Adolphe Bouguereau, 1875.]]
**Flora** en la romia mitologio estas la diino de la floro, juneco, kaj plezuro. Laŭ Ovidio  ŝi egalas al la greka nimfo Ĥloriso, estante ankaŭ alegoria simbolo de printempo. Ŝi estis ankaŭ agrikultura kaj hortikultura diino, kiu gardis kropojn, precipe tiuj, kiuj floris.

## Etimologio 
La nomo Flora venas de la latina vorto "flōs", kiu signifas floron. La nomo de la diino estas ankaŭ la origino de la vorto "flaŭro", kiu referas al la vegetaĵaro de preciza regiono aŭ epoko. Laŭ Fasti, la legenda sabina reĝo de Romio. Laŭ lia ordono, la templo de Flora konstruktiĝis apud la Circus Maximus. Ĝi staris apud ankaŭ la temploj de Liber, Libera kaj Cereso. Samtempe Floralia, la festivalo de Flora, fondiĝis laŭ la konsilo de la sibilaj libroj post sekegeco. La festivalo fondiĝis en 238 a.K. en la sama jaro kiam ŝia templo konstruktiĝis, kaj en 173 a.K., la festivalo iĝis ĉiujara afero. Ĝi komencis je la 28-a de aprilo kaj finiĝis je la 3-a de majo. Prostituitinoj partoprenis en Floralia kaj aktorinoj prezentus mimikojn nude antaŭ la publiko.

Flora havis ankaŭ alia templo ĉe Kvirinalo, kaj Numa Pompilius, dum lia regado, elektis la flameno de Flora, kiu nomiĝis *Flamen Floralis*, kaj la sabina kalendaro enhavis monaton nomita laŭ Flusare, kiu nomiĝis "Flusaris" (kiu lingve rilatis al la latina "Floralia" kaj estis la ekvivalento de julio en la julia kalendaro).

La sankta nomo de Romo (unu el la du sekretaj nomoj de Romo; la alia nomo estis *Amor* "amo") estis *Flora*. Konstantino nomis Konstantinoplon *Ánthousa*, kiu signifas "floranta" tial.

## Mitoj 
Kvankam ŝia ĉeesto en mitologio estis malgranda, Flora ja aperis en iuj mitoj. Laŭ la greka interpreto, ŝi kompariĝis al la greka nimfo Ĥloriso. Pro tio ŝi konsideriĝis kiel la edzino de Zefiro, kaj la miton pri la seksatenco de Ĥloriso atribuis la romanoj al ŝi. En alia mito, Junono, vidante ke Minerva naskiĝis per Jupitero sen patrino, volis naski infanon sen Jupitero. Flora donis floron al ŝi, kiu povus gravedigi virinon per nur tuŝo. Tiel Marso naskiĝis, kaj li pro tio dediĉis lokon en "la urbo de Romulo" al Flora.

En lia apologetika verko, *Divinæ Institutiones*, Lactantius pretendis ke Flora origine estis putineca korteganino, kiu akirinte riĉaĵegon, per amorvendado, lasis siajn riĉaĵojn al la romanoj post sia morto, por ke sia naskiĝtagreveno povus celebriiĝi ĉiujare kun publikaj ludoj. Li tiam diris ke la senbrida kaj gaja karaktero de la festivalo de Floralia devenas de la senbrida karaktero, kiun Flora havis dum vivo, kaj ke hontigate la romanoj ŝajnigis ke Flora estis diino.

## Literaturo 
* Georg Wissowa: *Religion und Kultus der Römer.* 2-a eldono, 1912, p. 197-198

## Fotaro 

Dosiero:Flora MAN Napoli Inv8834.jpg|Fresko pri Flora aŭ Printempo el Stabiae, nun en Napolo.
Dosiero:Flora_Farnese_(Napoli).jpg|Statuo pri Flora el Farnese.
Dosiero:Primavera 04.jpg|Detalo pri Flora en *Primavera* de Sandro Botticelli, 1482.
Dosiero:Master Of Flora - The Triumph of Flora - WGA14441.jpg|*Le Triomphe de Flore* „La Triumfo de Flora“ de Maître de Flore, 1560.
Dosiero:Flora_dispensing_Her_Favours_on_the_Earth.jpg|*Flora dispensing Her Favours on the Earth* „Flora disdonante sian favoron sur la teron“ de Richard Cosway, 1807.
Dosiero:L. Abbema Flora.jpg|*Flora* de Louise Abbéma, 1913.

## Subnotoj 
## Vidu ankaŭ 
*Kloro (mitologio)

## Eksteraj ligiloj 
* Flora im Roman Myth  
* Pri Chloris. 

Kategorio:Diinoj de la romia mitologio